ปัญหา: ภายในซอยดังกล่าว พบเห็นสุนัขจรจัดประมาณ 5-6 ตัว ไล่กัดประชาชน สร้างความเดือดร้อนให้กับประชาชนที่ผ่านไปมา

อ้างเลขที่รับแจ้ง  WB6MW8
เจ้าหน้าที่แจ้งกลับมาเมื่อวันที่  25 พ.ค. 67
แจ้งว่า  สำนักงานเขตธนบุรี มอบหมายเจ้าหน้าที่ลงพื้นที่ประชาสัมพันธ์และขอความร่วมมือประชาชนโดยรอบบริเวณงดให้อาหารสัตว์จรจัดในพื้นที่เพื่อบรรเทาความเดือดร้อนของประชาชนในเบื้องต้น อนึ่ง เจ้าหน้าที่จักยังคงเฝ้าระวังและติดตามกรณีดังกล่าวต่อเนื่องต่อไป

ทั้งนี้ กรณีสุนัขจรจัดก่อเหตุเดือดร้อนรำคาญ กรุงเทพมหานครจะดำเนินการแก้ไขปัญหาด้วยการผ่าตัดทำหมัน ฉีดวัคซีนป้องกันโรคพิษสุนัขบ้า ทำสัญลักษณ์ และนำกลับคืนพื้นที่เดิมเพื่ออยู่ร่วมกับชุมชนเป็นการป้องกันไม่ให้มีสุนัขและแมวจรจัดใหม่เพิ่มขึ้น เนื่องจากพื้นที่กรุงเทพมหานครมีสุนัขและแมวจรจัดจำนวนมาก ทำให้ศูนย์ควบคุมและพักพิงสุนัขจรจัดของกรุงเทพมหานครสามารถรองรับสุนัขและแมวได้อย่างจำกัด  ด้วยเหตุนี้การรับสัตว์จรจัดเข้าศูนย์ควบคุมสุนัขกรุงเทพมหานคร (ประเวศ) จึงได้กำหนดเงื่อนไขไว้ 4 กรณี ดังนี้ 
**กรณีที่ 1 สุนัขหรือแมวสงสัยหรือสัมผัสโรคพิษสุนัขบ้า 
**กรณีที่ 2 สุนัขหรือแมวกัดทำร้ายคน (มีหลักฐานชัดเจน) 
**กรณีที่ 3 สุนัขหรือแมวมีพฤติกรรมดุร้ายหรือเสี่ยงที่จะสร้างความไม่ปลอดภัย (พิสูจน์ว่าเป็นจริง) 
**กรณีที่ 4 สุนัขหรือแมวที่เจ้าของเสียชีวิตหรือสิ้นสภาพในการเลี้ยง (พิสูจน์แล้วว่าไม่มีญาติหรือทายาทรับเลี้ยงต่อ) โดยสำนักงานเขตและสำนักงานสัตวแพทย์สาธารณสุขจะลงพื้นที่ร่วมกันเพื่อดำเนินการแก้ไขปัญหาต่อไป

//ผู้ร้องแจ้งว่า ปัญหาดังกล่าวยังไม่ได้รับการแก้ไข
ปัจจุบัน สุนัขยังอยู่ที่เดิม ยังมีคนให้อาหารสุนัขดังกล่าวอยู่เหมือนเดิม เจ้าหน้าที่ลงพื้นที่มาถ่ายรูปแต่ไม่ทำอะไรเลย หรือต้องรอให้คนโดนกัดก่อนเจ้าหน้าที่ถึงจะทำงานได้ ผู้ร้องจึงประสงค์ขอให้เจ้าหน้าที่เข้ามาจับสุนัขดังกล่าวออกไป
ซอย: เทอดไท 22
ถนน: เทอดไท 
จุดสังเกต: บริเวณใกล้เคียงตลาดพลู เข้าซอยดังกล่าว ไปจนกระทั่งสุดซอย จะพบเห็นประตูสีฟ้าใหญ่ จากนั้นเลี้ยวซ้าย ก่อนทางขึ้นสะพาน จะสังเกตเห็นฝูงสุนัขจรจัดอยู่บริเวณต้นมะขาม บางครั้งพบเห็นสุนัขข้ามสะพานไปยังฝั่งตรงข้าม ซึ่งเป็นที่ตั้งของร้านขายของชำ
เขต: ธนบุรี
#1555